Document ID: 32004D0359

Komisijas Lēmums
(2004. gada 13. aprīlis),
ar ko groza Lēmumu 97/296/EK par to trešo valstu saraksta izveidi, no kurām ir atļauts ievest zvejniecības produktus lietošanai pārtikā, un kas attiecas uz Rumāniju un Zimbabvi
(izziņots ar dokumenta numuru C(2004) 1304)
(Dokuments attiecas uz EEZ)
(2004/359/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par nosacījumiem, saskaņā ar kuriem izveido pagaidu sarakstus, ietverot trešo valstu uzņēmumus, no kuriem pārejas posmā dalībvalstīm atļauts ievest konkrētus dzīvnieku izcelsmes produktus, zvejniecības produktus vai dzīvas gliemenes [1], un jo īpaši tā 2. panta 2. punktu,
tā kā:
(1) Komisijas 1997. gada 22. aprīļa Lēmumā 97/296/EK par to trešo valstu saraksta izveidi, no kurām ir atļauts ievest zvejniecības produktus lietošanai pārtikā [2], ir uzskaitītas valstis un teritorijas, no kurām atļauts ievest zvejniecības produktus lietošanai pārtikā. Minētā lēmuma pielikuma I daļā ir uzskaitītas valstis un teritorijas, uz kurām attiecas īpašs lēmums, kas pieņemts saskaņā ar Padomes 1991. gada 22. jūlija Direktīvu 91/493/EEK, ar ko nosaka dzīvnieku veselības nosacījumus zvejniecības produktu ražošanai un laišanai tirgū [3], un pielikuma II daļā ir uzskaitītas valstis un teritorijas, kas atbilst Lēmuma 95/408/EK 2. panta 2. punkta nosacījumiem.
(2) Komisijas Lēmums 2004/361/EK [4] un Komisijas Lēmums 2004/360/EK [5] paredz īpašus to zvejniecības produktu ievešanas nosacījumus, kuru izcelsme ir Rumānijā un Zimbabvē. Tādēļ šīs valstis ir jāiekļauj Lēmuma 97/296/EK pielikuma I daļas sarakstā. Skaidrības labad attiecīgie saraksti jāaizstāj kopumā.
(3) Tālab attiecīgi jāgroza Lēmums 97/296/EK.
(4) šis lēmums jāpiemēro attiecībā uz zvejniecības produktu ievešanu no Rumānijas un Zimbabves sākot no dienas, kad stājas spēkā Lēmums 2004/361/EK un Lēmums 2004/360/EK;
(5) šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 97/296/EK pielikumu aizstāj ar tekstu, kas iekļauts šā lēmuma pielikumā.
2. pants
Šo lēmumu piemēro no 2004. gada 4. jūnija.
3. pants
Šis lēmums ir adresēts dalībvalstīm.
Briselē, 2004. gada 13. aprīlī

Labels: 5
0
3
6
18